ราคาเปิดเช้านี้ หลังซีพีโอนโลตัสให้ Makro
หลังจากที่เมื่อวานนี้ บริษัทในกลุ่มซีพีที่อยู่ในตลาดหลักทรัพย์ ทั้ง MAKRO CPALL CPF ได้แจ้งต่อตลาดหลักทรัพย์เกี่ยวกับดีลการโอนโลตัสให้ Makro
1 ก.ย. 2564

ราคาเปิดเช้านี้ หลังซีพีโอนโลตัสให้ Makro
หลังจากที่เมื่อวานนี้ บริษัทในกลุ่มซีพีที่อยู่ในตลาดหลักทรัพย์ ทั้ง MAKRO CPALL CPF ได้แจ้งต่อตลาดหลักทรัพย์เกี่ยวกับดีลการโอนโลตัสให้ Makro
ทำให้ CPALL และ MAKRO มีสัดส่วนความเป็นเจ้าของในโลตัสเพิ่มขึ้น
โดย CPALL จะมีส่วนได้ส่วนเสียเพิ่มขึ้นจาก 40% เป็น 66%
และ MAKRO จะเป็นเจ้าของโลตัสทั้งบริษัท (ทั้งในประเทศไทยและมาเลเซีย) ซึ่งจะมีรายได้เพิ่มเป็นเท่าตัว แต่ต้องแลกกับการรับหนี้เข้ามาอยู่ในบริษัท และ สัดส่วนผู้ถือหุ้นรายย่อยจะ dilute ลงครึ่งหนึ่ง
ส่วน CPF ไม่ได้รับผลกระทบเล็กน้อย เพราะมีการถือหุ้นทั้งใน CPALL และ โลตัส ในสัดส่วนที่ใกล้เคียงกัน และไม่ได้มีนัยสำคัญต่อกำไรของบริษัทรวม
และเมื่อไม่กี่นาทีที่ผ่านมา หลังตลาดหุ้นเปิดเช้านี้ ราคาหุ้นของบริษัทที่เกี่ยวข้องเป็นดังนี้
MAKRO +3.6% (ราคาหุ้น 43.5 ซึ่งเป็นราคาเดียวกับที่จะทำ Public Offering)
CPALL +3.1%
CPF ไม่เปลี่ยนแปลง
จากความเปลี่ยนแปลง ณ เปิดตลาด ก็น่าจะสะท้อนให้เห็นว่า นักลงทุนมีมุมมองเป็นบวกต่อการรับโลตัสเข้ามาใน MAKRO นั่นเอง..